pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ไทย-กาตาร์พร้อมขยายความร่วมมือในทุกด้านอย่างเป็นรูปธรรม
วันศุกร์ที่ 30 สิงหาคม 2562
ไทย-กาตาร์พร้อมขยายความร่วมมือในทุกด้านอย่างเป็นรูปธรรม
ไทย-กาตาร์พร้อมขยายความร่วมมือในทุกด้านอย่างเป็นรูปธรรม
วันนี้ (29 สิงหาคม 2562) เวลา 14.30 น. ณ ห้องรับรอง 1 ตึกบัญชาการ 1 ทําเนียบรัฐบาล เชค มุฮัมมัด บิน อับดุรเราะฮ์มาน บิน ญาสซิม อัษษานี (H.E. Sheikh Mohammed bin Abdulrahman bin Jassim Al-Thani) รองนายกรัฐมนตรีและรัฐมนตรีว่าการกระทรวงการต่างประเทศรัฐกาตาร์ เข้าเยี่ยมคารวะ นายสมคิด จาตุศรีพิทักษ์ รองนายกรัฐมนตรี สรุปสาระสําคัญการหารือดังนี้
รองนายกรัฐมนตรียินดีที่ได้พบรองนายกรัฐมนตรีฯ กาตาร์ ในโอกาสเดินทางเยือนภูมิภาคเอเชียตะวันออกเฉียงใต้ (ASEAN) โดยหวังว่าการเดินทางเยือนในครั้งนี้ จะประสบความสําเร็จและเกิดผลลัพธ์ที่เป็นรูปธรรม อันจะเสริมสร้างความสัมพันธ์อันดีระหว่างกาตาร์กับอาเซียน และกาตาร์กับไทย ให้แน่นแฟ้นยิ่งขึ้น
รองนายกรัฐมนตรีฯ กาตาร์ ขอบคุณรัฐบาลไทยที่สนับสนุนความร่วมมือกาตาร์มาโดยตลอด พร้อมเน้นย้ําส่งเสริมความร่วมมือภาคเอกชนของทั้งสองฝ่าย ซึ่งจะเป็นโอกาสในการเพิ่มพูนการค้าและเสริมสร้างเครือข่ายระหว่างภาคเอกชนมากขึ้น
ทั้งสองฝ่ายเห็นพ้องกระชับความร่วมมือทางการลงทุน โดยเฉพาะด้านการค้า การลงทุน สาธารณสุข การบิน และการท่องเที่ยว โดยส่งเสริมให้มีการแลกเปลี่ยนการเยือนระหว่างหน่วยงานส่งเสริมการลงทุนและภาคเอกชนของทั้งสองฝ่าย เพื่อสร้างเครือข่ายและความเชื่อมั่นระหว่างกัน นอกจากนี้ ไทยพร้อมเป็นประตูการค้าไปยังประเทศอาเซียน และประเทศอื่น ๆ โดยเฉพาะ CLMV
โอกาสนี้ รองนายกรัฐมนตรี กล่าวเชิญชวนให้กาตาร์เข้ามาลงทุนในเขตพัฒนาพิเศษภาคตะวันออก (EEC) ซึ่งพร้อมอํานวยความสะดวกแก่นักลงทุนที่เข้ามาลงทุนในไทย
รัฐบาลไทย-ข่าวทำเนียบรัฐบาล-ยูเนสโก ขึ้นทะเบียน "นวดไทย" เป็นมรดกทางวัฒนธรรม
วันพุธที่ 25 ธันวาคม 2562
ยูเนสโก ขึ้นทะเบียน "นวดไทย" เป็นมรดกทางวัฒนธรรม
วันที่ 25 ธันวาคม 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
องค์การยูเนสโก ประกาศขึ้นทะเบียน “นวดไทย” เป็นมรดกวัฒนธรรมที่จับต้องไม่ได้ของมนุษยชาติ เนื่องจากเป็นภูมิปัญญาที่มีพัฒนาการเริ่มในระดับครอบครัวและชุมชนเกษตรกรรม และพัฒนาต่อเนื่องมาจนเป็นศาสตร์ดูแลสุขภาพที่ใช้มือหรือส่วนต่าง ๆ ของร่างกายปรับพลังและโครงสร้างของร่างกายโดยไม่ใช้ยา เพื่อบําบัดความเจ็บป่วยที่เกิดจากลมในเส้นติดขัดและช่วยทําให้ธาตุทั้ง 4 ในร่างกายเป็นปกติ จึงนับเป็นมรดกวัฒนธรรมฯ ของไทย รายการที่ 2 ที่ได้รับการประกาศขึ้นทะเบียน ต่อจากรายการ "โขน" ที่ได้ขึ้นไปแล้วเมื่อปลายปี 2561 ช่วยสร้างความภูมิใจให้กับคนไทยทุกคน
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปภ.ชี้แจงการจ่ายเงินชดเชยเยียวยาน้ำท่วม ของ จ.พระนครศรีอยุธยา
วันจันทร์ที่ 2 เมษายน 2561
ปภ.ชี้แจงการจ่ายเงินชดเชยเยียวยาน้ําท่วม ของ จ.พระนครศรีอยุธยา
ปภ.ชี้แจงการจ่ายเงินชดเชยเยียวยาน้ําท่วม ของ จ.พระนครศรีอยุธยา
วันที่ 1 เมษายน 2561 นายชยพล ธิติศักดิ์ อธิบดีกรมป้องกันและบรรเทาสาธารณภัย กรมป้องกันและบรรเทาสาธารณภัย (ปภ.) กระทรวงมหาดไทย ชี้แจงการจ่ายเงินชดเชยเยียวยาน้ําท่วมจังหวัดพระนครศรีอยุธยา ดังนี้
การให้ความช่วยเหลือผู้ประสบอุทกภัย ผู้ว่าราชการจังหวัดจะดําเนินการช่วยเหลือ โดยใช้จ่ายงบประมาณจากเงินทดรองราชการเพื่อช่วยเหลือผู้ประสบภัยพิบัติกรณีฉุกเฉินตามระเบียบกระทรวงการคลังว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ. 2556 ซึ่งต้องถือปฏิบัติตามเงื่อนไขและจ่ายเงินเยียวยาผู้ประสบภัยในอัตราตามหลักเกณฑ์ที่กระทรวงการคลังกําหนด
สําหรับการช่วยเหลือเยียวยาเกษตรกรที่ได้รับผลกระทบจากอุทกภัย ครัวเรือนละ 3,000 บาท เป็นมาตรการช่วยเหลือเกษตรกรเพิ่มเติมที่รัฐบาลมุ่งบรรเทาความเดือดร้อนแก่เกษตรกรที่ได้รับผลกระทบ โดยกระทรวงเกษตรและสหกรณ์เป็นหน่วยดําเนินการ ซึ่งใช้จ่ายงบประมาณจากงบกลาง รายการเงินสํารองจ่ายเพื่อกรณีฉุกเฉินหรือจําเป็น ซึ่งเป็นการช่วยเหลือเยียวยาเพิ่มเติมนอกเหนือจากระเบียบกระทรวงการคลังว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ. 2556
กรณีที่ปรากฏเป็นข่าว จากการตรวจสอบกับจังหวัดพระนครศรีอยุธยา ได้รับข้อมูลว่ากระทรวงเกษตรฯ ได้เสนอของบประมาณเพื่อช่วยเหลือเกษตรกรที่ได้รับผลกระทบต่อคณะรัฐมนตรี โดยมีหลักเกณฑ์ ดังนี้ 1) ต้องเป็นพื้นที่ที่ได้รับผลกระทบจากพายุเซินกา พายุตาลัส และพายุทกซูรี ในช่วงระหว่างวันที่ 5 กรกฎาคม – 15 สิงหาคม 2560 และ 16 สิงหาคม – 31 ตุลาคม 25602) ต้องให้คณะกรรมการระดับหมู่บ้าน ชุมชน รับรองว่าได้ประกอบกิจกรรมด้านการเกษตรจริง3) ต้องขึ้นทะเบียนเป็นเกษตรกร 4) พื้นที่ต้องอยู่ในพื้นที่ประกาศเขตการให้ความช่วยเหลือผู้ประสบภัยพิบัติกรณีฉุกเฉิน 5) ต้องผ่านการพิจารณาจากคณะกรรมการระดับจังหวัดทั้งนี้ จังหวัดพระนครศรีอยุธยา ได้รับผลกระทบจากพายุเซินกา และตาลัส ในอําเภอเสนา ส่วนพายุทกซูรี มีพื้นที่ได้รับผลกระทบ 11 อําเภอ ได้แก่ อําเภอเสนา บางปะหัน บางซ้าย บางปะอิน ผักไห่ ลาดบัวหลวง พระนครศรีอยุธยา มหาราช บางบาล บางไทร และบ้านแพรกซึ่งการให้ความช่วยเหลือทั้ง 2 กรณี สํานักงานเกษตรจังหวัดพระนครศรีอยุธยาได้จัดส่งเอกสารการขอรับความช่วยเหลือให้กระทรวงเกษตรและสหกรณ์แล้ว ขณะนี้อยู่ระหว่างการตรวจสอบเอกสาร เพื่อดําเนินการจ่ายเงินชดเชยแก่เกษตรกรที่ได้รับผลกระทบตามหลักเกณฑ์ที่กําหนดต่อไป
---------------------------------------
รัฐบาลไทย-ข่าวทำเนียบรัฐบาล-รองปลัดฯ จุลพงษ์ ร่วมเป็นเกียรติและมอบรางวัลในงานรางวัลการเงินระหว่างประเทศ ปี 2562  (International Finance Awards 2019)
วันอังคารที่ 4 กุมภาพันธ์ 2563
รองปลัดฯ จุลพงษ์ ร่วมเป็นเกียรติและมอบรางวัลในงานรางวัลการเงินระหว่างประเทศ ปี 2562  (International Finance Awards 2019)
นายจุลพงษ์  ทวีศรี รองปลัดกระทรวงอุตสาหกรรม ร่วมเป็นเกียรติและมอบรางวัลในงานรางวัลการเงินระหว่างประเทศ ปี 2562  ณ โรงแรม วอลดอร์ฟ แอสโทเรีย กรุงเทพฯ
วันที่ 31 มกราคม 2563 เวลา 18.00 น. นายจุลพงษ์ ทวีศรี รองปลัดกระทรวงอุตสาหกรรม ร่วมเป็นเกียรติและมอบรางวัลในงานรางวัลการเงินระหว่างประเทศ ปี 2562 (International Finance Awards 2019) พร้อมด้วยเอกอัครราชทูตมาเลเซียประจําประเทศไทย โดยรางวัลดังกล่าวเป็นรางวัลที่เชิดชูเกียรติให้แก่บุคคลหรือองค์กรในภาคอุตสาหกรรมการเงินระดับสากล ที่มีการดําเนินกิจการที่โดดเด่นและมีคุณค่าต่อภาคการเงินในระดับโลก
นอกจากนี้รางวัลการเงินระหว่างประเทศยังแสดงให้เห็นถึงมาตรฐานระดับสูงสุดด้านนวัตกรรมและผลการดําเนินงานขององค์กรที่มุ่งสร้างสรรค์ผลงานและอุทิศตนเพื่อส่งเสริมให้ภาคอุตสาหกรรมการเงินเติบโตและก้าวหน้า พิธีมอบรางวัลดังกล่าวจัดขึ้น ณ โรงแรม วอลดอร์ฟ แอสโทเรีย กรุงเทพฯ โดยผู้ประกอบไทยที่ได้รับรางวัลในครั้งนี้ อาทิ PTT Exploration and Production Public Company Limited (PTTEP) ในด้าน Best Investor Relations Energy Company , B.Grimm Power Public Company Limited ในด้าน Best CEO in the Energy Sector
รัฐบาลไทย-ข่าวทำเนียบรัฐบาล-รมว.มท. พร้อมด้วย รมช.มท. และ ปมท. ร่วมกิจกรรมจิตอาสา พัฒนาภูมิทัศน์ริมฝั่งแม่น้ำเจ้าพระยา ณ สวนสันติชัยปราการ เขตพระนคร กทม.
วันพุธที่ 2 ตุลาคม 2562
รมว.มท. พร้อมด้วย รมช.มท. และ ปมท. ร่วมกิจกรรมจิตอาสา พัฒนาภูมิทัศน์ริมฝั่งแม่น้ําเจ้าพระยา ณ สวนสันติชัยปราการ เขตพระนคร กทม.
รมว.มท. พร้อมด้วย รมช.มท. และ ปมท. ร่วมกิจกรรมจิตอาสา พัฒนาภูมิทัศน์ริมฝั่งแม่น้ําเจ้าพระยา ณ สวนสันติชัยปราการ เขตพระนคร กทม.
วันนี้ (2 ต.ค. 62) เวลา 09.00 น. ณ สวนสันติชัยปราการ เขตพระนคร กรุงเทพมหานคร พลเอก อนุพงษ์ เผ่าจินดา รัฐมนตรีว่าการกระทรวงมหาดไทย พร้อมด้วย นายนิพนธ์ บุญญามณี นายทรงศักดิ์ ทองศรี รัฐมนตรีช่วยว่าการกระทรวงมหาดไทย นายฉัตรชัย พรหมเลิศ ปลัดกระทรวงมหาดไทย พร้อมด้วยผู้บริหารระดับสูงของกระทรวงมหาดไทย เข้าร่วมกิจกรรมจิตอาสาพัฒนาภูมิทัศน์ริมฝั่งแม่น้ําเจ้าพระยา ถวายพระราชกุศลเนื่องในโอกาส
วันคล้ายวันสวรรคต พระบาทสมเด็จพระจุลจอมเกล้าเจ้าอยู่หัว และ พระบาทสมเด็จพระบรมชนกาธิเบศรมหาภูมิพล
อดุลยเดชมหาราช บรมนาถบพิตร และเนื่องในโอกาสการเสด็จพระราชดําเนินเลียบพระนครโดยขบวนพยุหยาตรา
ทางชลมารค เนื่องในโอกาสพระราชพิธีบรมราชาภิเษก พุทธศักราช 2562 โดยมี พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เป็นประธานในการจัดกิจกรรมฯ
สําหรับการจัดกิจกรรมจิตอาสาพัฒนาภูมิทัศน์ริมฝั่งแม่น้ําเจ้าพระยา ในครั้งนี้ เป็นส่วนหนึ่งของการดําเนินการตามโครงการจิตอาสา “เราทําความ ดี ด้วยหัวใจ” ที่จัดขึ้นเพื่อให้ประชาชนจิตอาสาได้มีส่วนร่วมในพระราชพิธีสําคัญนี้ และเป็นการร่วมกันสืบสานพระราชปณิธานของใต้ฝ่าละอองธุลีพระบาท ในการรักษาไว้ซึ่งความสะอาดเรียบร้อยของบ้านเมือง และเพื่อให้ประชาชนทุกหมู่เหล่ามีความสมัครสมานสามัคคีในการกระทํากิจกรรมอันเป็นสาธารณประโยชน์ พร้อมทั้งร่วมกันแสดงออกถึงความจงรักภักดีและสํานึกในพระมหากรุณาธิคุณอันหาที่สุดมิได้ ตลอดจนเป็นการอุทิศถวายพระราชกุศล เนื่องในวันคล้ายวันสวรรคตของพระบาทสมเด็จพระจุลจอมเกล้าเจ้าอยู่หัว และพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยกิจกรรมในวันนี้ ประกอบด้วย การปลูกหญ้าบริเวณสวนหย่อม การกวาดพื้นทําความสะอาดบริเวณพระที่นั่งสันติชัยปราการ การฉีดน้ําทําความสะอาดบริเวณรอบสวน และทาสีเสากั้นทางเดิน เป็นต้น
จากนั้น พลเอก อนุพงษ์ ได้ร่วมคณะลงเรือฯ ไปกับนายกรัฐมนตรี เพื่อสํารวจเส้นทางการทํากิจกรรม
จิตอาสาบริเวณริมฝั่งแม่น้ําเจ้าพระยาทั้งฝั่งพระนครและฝั่งธนบุรี และสํารวจความเรียบร้อยตลอดเส้นทางการเสด็จ
พระราชดําเนินเลียบพระนครฯ พร้อมตรวจเยี่ยมให้กําลังใจประชาชนจิตอาสาฯ บริเวณวัดราชาธิวาส
รัฐบาลไทย-ข่าวทำเนียบรัฐบาล-รถไฟความเร็วสูง เชื่อม 3 สนามบิน
วันพฤหัสบดีที่ 5 เมษายน 2561
รถไฟความเร็วสูง เชื่อม 3 สนามบิน
รัฐบาลเห็นชอบดําเนินโครงการรถไฟความเร็วสูงเชื่อม 3 สนามบิน ได้แก่ สนามบินดอนเมือง สุวรรณภูมิ และอู่ตะเภา
รถไฟความเร็วสูง เชื่อม 3 สนามบิน
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบดําเนินโครงการรถไฟความเร็วสูงเชื่อม 3 สนามบิน ได้แก่ สนามบินดอนเมือง สุวรรณภูมิ และอู่ตะเภา ระยะทาง 220 กิโลเมตร อัตราความเร็ว 250 กม./ชั่วโมง จํานวน 15 สถานี ใช้เวลาเดินทางจากสนามบินอู่ตะเภาเข้ากรุงเทพฯ ภายในเวลา 45 นาที โดยรถไฟความเร็วสูงเส้นทางนี้จะเชื่อมโยงความเจริญระหว่างกรุงเทพฯ กับพื้นที่โครงการระเบียงเศรษฐกิจภาคตะวันออก หรือ EEC โดยคาดการณ์ผลตอบแทนทางเศรษฐกิจทั้งโครงการมูลค่า 700,000 ล้านบาท คํานวณจากมูลค่าเพิ่มที่เกิดจากสนามบินอู่ตะเภา ลดการใช้น้ํามัน ลดระยะเวลาเดินทางและมลพิษจากการใช้รถยนต์ นอกจากนี้ยังช่วยพัฒนาเศรษฐกิจตลอดเส้นทาง ก่อให้เกิดการจ้างงานเพิ่มมากขึ้น คาดว่าจะเปิดให้บริการได้ในปี 2566
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ก.ค.ศ.อนุมัติให้ข้าราชการครูฯ มีและเลื่อนเป็นวิทยฐานะเชี่ยวชาญ 18 ราย
วันจันทร์ที่ 26 มีนาคม 2561
ก.ค.ศ.อนุมัติให้ข้าราชการครูฯ มีและเลื่อนเป็นวิทยฐานะเชี่ยวชาญ 18 ราย
นายพินิจศักดิ์ สุวรรณรังค์ เลขาธิการคณะกรรมการข้าราชการครูและบุคลากรทางการศึกษา (ก.ค.ศ.) เปิดเผยว่าในการประชุม อ.ก.ค.ศ. วิสามัญเกี่ยวกับวิทยฐานะข้าราชการครูและบุคลากรทางการศึกษา ครั้งที่ 3/2561 เมื่อวันพุธที่ 21 มีนาคม 2561
นายพินิจศักดิ์ สุวรรณรังค์เลขาธิการคณะกรรมการข้าราชการครูและบุคลากรทางการศึกษา (ก.ค.ศ.) เปิดเผยว่าในการประชุมอ.ก.ค.ศ. วิสามัญเกี่ยวกับวิทยฐานะข้าราชการครูและบุคลากรทางการศึกษา ครั้งที่3/2561 เมื่อวันพุธที่ 21 มีนาคม2561 ได้มีมติอนุมัติให้ข้าราชการครูและบุคลากรทางการศึกษาเลื่อนเป็นวิทยฐานะเชี่ยวชาญตามหลักเกณฑ์ว13/2556จํานวน 18 รายดังนี้
1. เลื่อนเป็นวิทยฐานะครูเชี่ยวชาญจํานวน 4 รายได้แก่
1) นายชาญศักดิ์ ลาหาญ โรงเรียนบ้านนาผาง (วิบูลย์ราษฎร์สามัคคี) สพป.อํานาจเจริญ
2) นางสวิตตา มุ่งธนวรกุล โรงเรียนบุญวัฒนา จังหวัดนครราชสีมา สพม.เขต 31
3) นางฉวีวรรณ จันทรชิต วิทยาลัยอาชีวศึกษาสุราษฎร์ธานี
4) นางราตรี วีระวัฒน์โสภณ โรงเรียนวังน้ําเย็นวิทยาคม จังหวัดสระแก้ว สพม.เขต 7
2. เลื่อนเป็นวิทยฐานะรองผู้อํานวยการเชี่ยวชาญจํานวน 1 รายได้แก่
5) นายสุรศักดิ์ ดิษฐสุวรรณ โรงเรียนอนุบาลนครนายก สพป.นครนายก
3. เลื่อนเป็นวิทยฐานะผู้อํานวยการเชี่ยวชาญจํานวน 10 รายได้แก่
6) นายประโมทย์ เยี่ยมสวัสดิ์ โรงเรียนอนุบาลบ้านแพ้ว (วันครู 2500) สพป.สมุทรสาคร
7) นายไพโรจน์ ชนะภัย โรงเรียนบ้านเขาพริกอนุสรณ์ สพป.กําแพงเพชร เขต 2
8) นายอิสมัน อิสสะมะแอ วิทยาลัยอาชีวศึกษายะลา
9) นายกัมพล แสงพงษ์พิทยา โรงเรียนวัดเนินพระ (ทรงบัณฑิตย์ราษฎร์รังสรรค์) สพป.ระยอง เขต 1
10) นายเกรียงศักดิ์ ปาพรม โรงเรียนศรีโพนทองวิทยา สพป.นครพนม เขต 1
11) นายประวิทย์ จันทา โรงเรียนบ้านโพนจาน สพป.นครพนม เขต 2
12) นายทวีศักดิ์ เดชสองชั้น โรงเรียนเมืองเพชรบูรณ์ จังหวัดเพชรบูรณ์ สพป.เพชรบูรณ์ เขต 1
13) นายสมนึก อ่อนคง โรงเรียนวัดเขาแดง จังหวัดพัทลุง สพป.พัทลุง เขต 1
14) นายสมเกียรติ ชูบัว โรงเรียนวัดประดู่หอม (สุขประชาสรรค์) จังหวัดพัทลุงสพป.พัทลุง เขต 1
15) นายสมเดช ฤทธิ์คง โรงเรียนบ้านควนดินแดง จังหวัดพัทลุง สพป.พัทลุง เขต 1
4. เลื่อนเป็นวิทยฐานะรองผู้อํานวยการสํานักงานเขตพื้นที่การศึกษาเชี่ยวชาญจํานวน 2 รายได้แก่
16) นางสุพร สามัตถิยะ สพป.ยโสธร เขต 1
17) นายอวยชัย ศรีตระกูล สพป.เชียงใหม่ เขต 1
5. มีวิทยฐานะผู้อํานวยการสํานักงานเขตพื้นที่การศึกษาเชี่ยวชาญจํานวน 1 รายได้แก่
18) นายนพพร มากคงแก้ว สพป.กําแพงเพชร เขต 2
Written byดรุวรรณ บุญมาก
Graphic/Rewriter/Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-สบน.ชี้แจงเพิ่มเติมข้อวิจารณ์การกู้เงินจากจีนสำหรับโครงการพัฒนาระบบรถไฟความเร็วสูง เพื่อเชื่อมโยงภูมิภาคช่วงกรุงเทพฯ – หนองคาย (ระยะที่ 1 ช่วงกรุงเทพฯ – นครราชสีมา)
วันพฤหัสบดีที่ 31 มกราคม 2562
สบน.ชี้แจงเพิ่มเติมข้อวิจารณ์การกู้เงินจากจีนสําหรับโครงการพัฒนาระบบรถไฟความเร็วสูง เพื่อเชื่อมโยงภูมิภาคช่วงกรุงเทพฯ – หนองคาย (ระยะที่ 1 ช่วงกรุงเทพฯ – นครราชสีมา)
สบน.ชี้แจงเพิ่มเติมเกี่ยวกับประเด็นข้อวิจารณ์การกู้เงินจากจีนสําหรับโครงการพัฒนาระบบรถไฟความเร็วสูงเพื่อเชื่อมโยงภูมิภาคช่วงกรุงเทพมหานคร – หนองคาย (ระยะที่ 1 ช่วงกรุงเทพมหานคร – นครราชสีมา)
นางจินดารัตน์ วิริยะทวีกุล ผู้อํานวยการสํานักนโยบายและแผน สํานักงานบริหารหนี้สาธารณะ ชี้แจงเพิ่มเติมเกี่ยวกับประเด็นข้อวิจารณ์การกู้เงินจากจีนสําหรับโครงการพัฒนาระบบรถไฟความเร็วสูงเพื่อเชื่อมโยงภูมิภาคช่วงกรุงเทพมหานคร – หนองคาย (ระยะที่ 1 ช่วงกรุงเทพมหานคร – นครราชสีมา)
สํานักงานบริหารหนี้สาธารณะ (สบน.) ขอชี้แจงว่า การดําเนินโครงการพัฒนาระบบรถไฟความเร็วสูงเพื่อเชื่อมโยงภูมิภาคช่วงกรุงเทพมหานคร – หนองคาย (ระยะที่ 1 ช่วงกรุงเทพมหานคร – นครราชสีมา) ได้ผ่านการวิเคราะห์จากสํานักงานคณะกรรมการพัฒนาการเศรษฐกิจและสังคมแห่งชาติแล้วว่า จะเกิดผลตอบแทนทางเศรษฐกิจจากการดําเนินโครงการ รวมถึงเป็นการเพิ่มขีดความสามารถในการแข่งขันของประเทศในด้านลดต้นทุนค่าขนส่งสนับสนุนกระจายความเจริญและรายได้ไปสู่ภูมิภาค ตลอดจนเชื่อมโยงการค้าและการลงทุนระหว่างประเทศในภูมิภาคอาเซียน รวมทั้งจะเป็นการเพิ่มโอกาสให้ประเทศไทยเป็นศูนย์กลางการขนส่ง (Logistics Hub) ของภูมิภาคอาเซียนในอนาคต ซึ่งสอดคล้องกับยุทธศาสตร์ด้านการสร้างความสามารถในการแข่งขันของประเทศ
อย่างไรก็ดี สําหรับข้อกังวลเกี่ยวกับสถานะทางการเงินและขีดความสามารถในการชําระหนี้เงินกู้ของประเทศไทย ขอเรียนชี้แจงว่า โครงการฯ มีแหล่งเงินทุนจากหลายแหล่ง โดยจะใช้แหล่งเงินทุนในประเทศเป็นหลัก ประมาณร้อยละ 80 ของวงเงินรวมโครงการ และจะใช้เงินกู้ต่างประเทศสําหรับรายการที่จําเป็นต้องใช้เทคโนโลยีจากต่างประเทศและใช้จ่ายเป็นเงินตราต่างประเทศเท่านั้น ซึ่งคิดเป็นเพียงร้อยละ 20 ของวงเงินโครงการ ในการนี้ กระทรวงการคลังจะดําเนินการจัดหาแหล่งเงินกู้ที่เหมาะสมที่มีเงื่อนไขเงินกู้ที่ดีที่สุดเมื่อเทียบกับแหล่งเงินกู้ ในประเทศ เช่น มีอัตราดอกเบี้ยต่ํา และอายุเงินกู้ยาว รวมทั้งไม่มีเงื่อนไขผูกมัดใดๆ ที่ทําให้ประเทศไทยต้องเสียเปรียบ ทั้งนี้ ในการกู้เงินสําหรับลงทุนในโครงการพัฒนา กระทรวงการคลังได้คํานึงถึงความสามารถในการชําระหนี้ของประเทศ และกรอบการบริหารหนี้สาธารณะภายใต้กฎหมายที่เกี่ยวข้อง เช่น พระราชบัญญัติวินัยการเงินการคลัง พ.ศ. 2561 และพระราชบัญญัติการบริหารหนี้สาธารณะ พ.ศ. 2548 และที่แก้ไขเพิ่มเติม เป็นต้น นอกจากนี้ หากพิจารณาประเด็นทุนสํารองระหว่างประเทศ พบว่า ปัจจุบันยังมีระดับสูง โดย ณ สิ้นเดือนพฤศจิกายน 2561 มีจํานวน 203,153.03 ล้านเหรียญสหรัฐ
คณะโฆษกสํานักงานบริหารหนี้สาธารณะ
โทร. 02 265 8050 ต่อ 5500, 5503
รัฐบาลไทย-ข่าวทำเนียบรัฐบาล-พม. จัดประชุมคณะอนุกรรมการเฉพาะกิจฯ พิจารณาร่างรายงานความคืบหน้าผลการดำเนินงานป้องกันและปราบปรามการค้ามนุษย์ของประเทศไทย (Progress Report) ก่อนส่งให้สหรัฐอเมริกา
วันศุกร์ที่ 8 มีนาคม 2562
พม. จัดประชุมคณะอนุกรรมการเฉพาะกิจฯ พิจารณาร่างรายงานความคืบหน้าผลการดําเนินงานป้องกันและปราบปรามการค้ามนุษย์ของประเทศไทย (Progress Report) ก่อนส่งให้สหรัฐอเมริกา
พม. จัดประชุมคณะอนุกรรมการเฉพาะกิจฯ พิจารณาร่างรายงานความคืบหน้าผลการดําเนินงานป้องกันและปราบปรามการค้ามนุษย์ของประเทศไทย (Progress Report) ก่อนส่งให้สหรัฐอเมริกา
วันนี้ (8 มี.ค. 62) เวลา 09.00 น. พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมคณะอนุกรรมการเฉพาะกิจกํากับและติดตามการดําเนินงานป้องกันและปราบปรามการค้ามนุษย์ ครั้งที่ 8/2561-2562 โดยมี นางสาวอุษณี กังวารจิตต์ รองปลัดกระทรวงการพัฒนาสังคมและความมั่นคงของมนุษย์ และผู้แทนหน่วยงานที่เกี่ยวข้อง อาทิ สํานักงานอัยการสูงสุด สํานักงานศาลยุติธรรม กระทรวงยุติธรรม กระทรวงแรงงาน กรมสอบสวนคดีพิเศษ สํานักงานตํารวจแห่งชาติ กรมการปกครอง กระทรวงมหาดไทย และผู้ทรงคุณวุฒิฯลฯ จํานวนกว่า 60 คน เข้าร่วมประชุม ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลเอก อนันตพร กล่าวว่า กระทรวงการต่างประเทศ สหรัฐอเมริกา ได้กําหนดรอบระยะเวลาในการขอรับข้อมูลจากประเทศต่างๆ เพื่อประกอบการจัดทํารายงานสถานการณ์การค้ามนุษย์ คือ เดือนเมษายน ของปีก่อนการประเมิน จนถึงเดือนมีนาคมของปีที่จะประเมิน โดยในทางปฏิบัติที่ผ่านมา รัฐบาลจะจัดทํารายงานความคืบหน้าผลการดําเนินงานป้องกันและปราบปรามการค้ามนุษย์ หรือ Progress Report ซึ่งเป็นผลการดําเนินงานสําคัญ 3 เดือน ในช่วงเดือนมกราคม – มีนาคม ของแต่ละปี ส่งให้สหรัฐฯ เพิ่มเติมจากรายงาน TIP Report โดยการประชุมฯ ในครั้งนี้ ที่ประชุมได้ร่วมกันพิจารณาร่าง Progress Report (1 มกราคม – 31 มีนาคม 2562) ฉบับภาษาไทยและภาษาอังกฤษ สืบเนื่องจากการประชุมครั้งที่ผ่านมา ซึ่งเป็นผลความคืบหน้าการดําเนินงาน 3 ด้านสําคัญ ได้แก่ 1) ด้านการดําเนินคดี 2) ด้านการคุ้มครอง และ 3) ด้านการป้องกัน โดยเฉพาะสถิติการจับกุมดําเนินคดีกับผู้กระทําผิดค้ามนุษย์ ความคืบหน้าการดําเนินคดีสําคัญ จํานวนผู้เสียหายที่ได้รับการช่วยเหลือคุ้มครอง รวมทั้ง ผลจากการเพิ่มประสิทธิภาพการบริหารจัดการแรงงานต่างด้าว และการตรวจแรงงาน
พลเอก อนันตพร กล่าวเพิ่มเติมว่า กระทรวงกระทรวงการพัฒนาสังคมและความมั่นคงของมนุษย์ (พม.) จะนํา Progress Report เสนอคณะกรรมการป้องกันและปราบปรามการค้ามนุษย์ ที่มีพลเอก ประวิตร วงษ์สุวรรณ รองนายกรัฐมนตรี เป็นประธาน พิจารณาในการประชุมฯ ครั้งที่ 1/2562 ในวันที่ 18 มีนาคม 2562 ณ ทําเนียบรัฐบาล และเสนอนายกรัฐมนตรีให้ความเห็นชอบก่อนส่งให้สหรัฐอเมริกาภายในต้นเดือนเมษายน 2562
รัฐบาลไทย-ข่าวทำเนียบรัฐบาล-“รมว.แรงงาน” จี้ติดตามกวดขัน ต่างด้าวผิดกฎหมาย
วันพุธที่ 1 กรกฎาคม 2563
“รมว.แรงงาน” จี้ติดตามกวดขัน ต่างด้าวผิดกฎหมาย
หม่อมราชวงศ์ จัตุมงคล โสณกุล รัฐมนตรีว่าการกระทรวงแรงงาน มอบกรมการจัดหางาน ติดตามกวดขันและตรวจสอบ การประกอบอาชีพของแรงงานต่างด้าว หลังราชกิจจานุเบกษาเผยแพร่ ประกาศกระทรวงแรงงาน เรื่อง กําหนดงานห้ามคนต่างด้าวทําโดยเด็ดขาดในทุกพื้นที่
ด้านนายสุชาติ พรชัยวิเศษกุล อธิบดีกรมการจัดหางาน เผย กรมการจัดหางานจะบังคับใช้กฎหมายในการตรวจสอบการทํางานของคนต่างด้าวและสถานประกอบการอย่างเคร่งครัด และใกล้ชิดในทุกพื้นที่ พร้อมบูรณาการทํางานร่วมกับสํานักงานตํารวจแห่งชาติ สํานักงานตรวจคนเข้าเมืองและกรมการปกครอง ลงพื้นที่ตรวจสอบทั่วประเทศ และดําเนินคดีตามกฎหมาย
โดยในปีงบประมาณ 2563 (ตั้งแต่ 1 ตุลาคม 2562 – 30 มิถุนายน 2563 ) เจ้าหน้าที่ของกรมการจัดหางาน ได้ลงพื้นที่ตรวจสอบนายจ้าง/สถานประกอบการ และคนต่างด้าวทั่วประเทศ โดยตรวจสอบนายจ้าง/สถานประกอบการ 28,188 ราย/แห่ง คนต่างด้าว 363,756 คน และดําเนินคดีนายจ้าง/สถานประกอบการ 1,190 ราย/แห่ง โดยส่วนใหญ่ในข้อหาไม่แจ้งเข้า-แจ้งออกการทํางานของคนต่างด้าวภายใน 15 วัน ถึงร้อยละ 78.82 รองลงมาคือ รับคนต่างด้าวทํางานโดยไม่มีใบอนุญาตทํางาน ร้อยละ 19.66 ขณะที่ ดําเนินคดีคนต่างด้าว 1,599 คน ส่วนใหญ่ในข้อหาทํางานโดยไม่มีใบอนุญาตทํางาน ร้อยละ 73.55 รองลงมาคือ ข้อหาคนต่างด้าวไม่แจ้งเข้าทํางานภายใน 15 วัน ร้อยละ 22.83 คิดเป็นเงินค่าปรับ รวมทั้งสิ้น 9,956,000 บาท
“กรมการจัดหางานจะเร่งขับเคลื่อนนโยบายตรวจสอบติดตาม กวดขัน การทํางานของแรงงานต่างด้าวอย่างใกล้ชิด โดยเฉพาะงานที่ห้ามคนต่างด้าวทํา และขอย้ําเตือนนายจ้าง ให้จ้างแรงงานต่างด้าวเข้ามาทํางานอย่างถูกต้องตามกฎหมาย มีใบอนุญาตทํางานและทํางานตรงกับประเภทงาน และกับนายจ้าง หรือเงื่อนไขในการทํางานตามที่กําหนดไว้ในใบอนุญาตทํางาน ขณะเดียวกันแรงงานต่างด้าวต้องมีใบอนุญาตทํางาน และทํางานตรงกับที่ระบุไว้ในใบอนุญาตทํางาน รวมทั้งห้ามทํางานที่ห้ามคนต่างด้าวทํา เพราะเป็นการกระทําที่ผิดกฎหมาย
นอกจากนี้ยัง ได้ให้สํานักงานจัดหางานในแต่ละพื้นที่ลงให้ความรู้ นายจ้าง/สถานประกอบการ และแรงงานต่างด้าว หลังจากกรมการจัดหางานได้ออกประกาศกรมการจัดหางาน เรื่อง เงื่อนไขการรับคนต่างด้าวเข้าทํางานกรรมกร และงานขายของหน้าร้านกับนายจ้าง ซึ่งมีผลบังคับใช้ตั้งแต่วันที่ 20 มิถุนายน 2563 ” นายสุชาติฯ กล่าว
ผู้ที่พบคนต่างด้าวทํางานโดยผิดกฎหมาย หรือพบการกระทําความผิดเกี่ยวกับการทํางานของคนต่างด้าว สามารถแจ้งเบาะแสหรือร้องเรียนได้ที่ กองทะเบียนจัดหางานกลางและคุ้มครองคนหางาน กรมการจัดหางาน โทร. 02-354-1729 , 02-354-1386 หรือสํานักงานจัดหางานกรุงเทพมหานครพื้นที่ 1-10 หรือที่สํานักงานจัดหางานจังหวัดทุกจังหวัด หรือโทร.สายด่วนกระทรวงแรงงาน 1506 กด 2 กรมการจัดหางาน เพื่อให้เจ้าหน้าที่เข้าตรวจสอบต่อไป
รัฐบาลไทย-ข่าวทำเนียบรัฐบาล-ทส.ถวายเทียนพรรษาเนื่องในวันอาสาฬหบูชาและวันเข้าพรรษา
วันพฤหัสบดีที่ 9 กรกฎาคม 2563
ทส.ถวายเทียนพรรษาเนื่องในวันอาสาฬหบูชาและวันเข้าพรรษา
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหาร ทส. ร่วมถวายเทียนพรรษา ผ้าอาบน้ําฝน และจตุปัจจัยไทยธรรม แด่พระภิกษุสงฆ์ จํานวน 12 รูป เนื่องใน
ทส.ถวายเทียนพรรษาเนื่องในวันอาสาฬหบูชาและวันเข้าพรรษา
วันที่ 5 ก.ค. 63 เวลา 13.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหาร ทส. ร่วมถวายเทียนพรรษา ผ้าอาบน้ําฝน และจตุปัจจัยไทยธรรม แด่พระภิกษุสงฆ์ จํานวน 12 รูป เนื่องในวันอาสาฬหบูชาและวันเข้าพรรษา ณ วัดหุบตาโคตร จังหวัดประจวบคีรีขันธ์
รัฐบาลไทย-ข่าวทำเนียบรัฐบาล-คุณหญิงกัลยา เชิญชวนครูทั่วประเทศเข้าร่วมอบรมหลักสูตร Coding for Teacher (C4T ) มุ่งพัฒนาครู เรียนรู้ได้ด้วยตนเองผ่านระบบออนไลน์ [กระทรวงศึกษาธิการ]
วันพุธที่ 22 เมษายน 2563
คุณหญิงกัลยา เชิญชวนครูทั่วประเทศเข้าร่วมอบรมหลักสูตร Coding for Teacher (C4T ) มุ่งพัฒนาครู เรียนรู้ได้ด้วยตนเองผ่านระบบออนไลน์ [กระทรวงศึกษาธิการ]
คุณหญิงกัลยา เชิญชวนครูทั่วประเทศเข้าร่วมอบรมหลักสูตร Coding for Teacher (C4T ) มุ่งพัฒนาครู เรียนรู้ได้ด้วยตนเองผ่านระบบออนไลน์
เมื่อวันที่ 21 เมษายน 2563 คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ บันทึกเทปประชาสัมพันธ์เชิญชวนครูทั่วประเทศเข้าร่วมอบรม “หลักสูตรอบรมการจัดการเรียนรู้วิทยาการคํานวณสําหรับครู Coding for Teacher” (C4T ) ภายใต้นโยบาย “การขับเคลื่อนการจัดการเรียนรู้โค้ดดิ้งในโรงเรียน”
โดยหลักสูตรอบรมการจัดการเรียนรู้วิทยาการคํานวณสําหรับครู Coding for Teacher” (C4T ) ได้ผ่านการรับรองจากสํานักงานคณะกรรมการข้าราชการครูและบุคลากรทางการศึกษา (กคศ.) สามารถใช้ประกอบการเลื่อนวิทยฐานะได้ ทั้งนี้ครูที่สนใจสามารถสมัครสมาชิกและอบรมฟรีได้ที่ https://teacherpd.ipst.ac.th ตั้งแต่วันที่ 1 - 15 พฤษภาคม 2563 ระยะเวลาการอบรมระหว่างวันที่ 1 พฤษภาคม - 30 มิถุนายน 2563
รมช.ศึกษาธิการ กล่าวตอนหนึ่งว่า เชื่อว่าคุณครูและผู้ที่สนใจ เมื่อได้เรียนรู้แล้ว และได้เห็นตัวอย่างกิจกรรมต่างๆ ก็สามารถที่จะนําไปประยุกต์ใช้กับบริบทชีวิตประจําวันของทุกคนได้ ดังคําที่ว่า Coding for All, All for Coding / Coding ง่ายกว่าที่คิด พิชิตยุคดิจิทัล
#คุณหญิงโค้ดดิ้ง #ครูกัลยา #คณะกรรมการCodingแห่งชาติ #สํานักงานรัฐมนตรี_ศธ
ณรีรัตน์ บุญหลัง: สรุป/เรียบเรียง
ทิพย์สุดา ศรีษะแก้ว: ถ่ายภาพ
กลุ่มประชาสัมพันธ์ สร.ศธ.: รายงาน
22/4/2563